ddrg/super_eurlex huggingface dataset:
RÅDETS AFGØRELSE af 22. december 1995 om midlertidig anvendelse af visse aftaler mellem Det Europæiske Fællesskab og visse tredjelande om handel med tekstilvarer (96/223/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2,

under henvisning til forslag fra Kommissionen, og

un fra følgende betragtninger:

Kommissionen har på Fællesskabets vegne forhandlet bilaterale aftaler i form af brevvekslinger om ændring af de eksisterende bilaterale aftaler, arrangementer og protokoller om handel med tekstilvarer med visse tredjelande som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union, som omhandlet i artikel 75, 100 og 127 i akten vedrørende vilkårene for tiltrædelse og tilpasningerne af de traktater, der danner grundlag for Unionen, som er knyttet til tiltrædelsestraktaten af 1994;

indtil de for indgåelsen nødvendige procedurer afsluttes, bør disse bilaterale aftaler anvendes midlertidigt fra den 1. januar 1995, forudsat at partnerlandene gensidigt anvender dem midlertidigt -

TRUFFET FØLGENDE AFGØRELSE:

Artikel 1

De bilaterale aftaler i form af en brevveksling om ændring af de eksisterende bilaterale aftaler, arrangementer og protokoller om handel med tekstilvarer med visse tredjelande som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union mellem på den ene side Det Europæiske Fællesskab og på den anden side de respektive tredjelande, der er anført i bilaget til denne afgørelse, anvendes midlertidigt fra den 1. januar 1995 i afventning af den formelle indgåelse, forudsat at partnerlandene gensidigt anvender dem midlertidigt.

Artikel 2

Teksten til de paraferede aftaler er knyttet til denne afgørelse.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand

BILAG

LANDELISTE

ALBANIEN

ARMENIEN

ASERBAJDSJAN

GEORGIEN

KASAKHSTAN

LETLAND

MOLDOVA

RUSLAND

SLOVENIEN

THAILAND

USBEKISTAN
KOMMISSIONENS AFGØRELSE af 12. marts 1996 om indgåelse på Det Europæiske Kul- og Stålfællesskabs og Det Europæiske Atomenergifællesskabs vegne af interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Moldova på den anden side om handel og handelsanliggender (96/241/Euratom, EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2, og

ud fra følgende betragtninger:

Da partnerskabs- og samarbejdsaftalen undertegnet i Bruxelles, den 28. november 1994 endnu ikke er trådt i kraft, er det nødvendigt at godkende interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Moldova på den anden side om handel og handelsanliggender, undertegnet i Bruxelles den 2. oktober 1995;

det er nødvendigt at indgå interimsaftalen for at virkeliggøre Fællesskabets mål, særlig målene i artikel 2 og 3 i traktaten om oprettelse af Det Europæiske Kul- og Stålfællesskab, men traktaten omhandler ikke alle de tilfælde, som denne afgørelse omfatter;

efter høring af Det Rådgivende Udvalg og efter samstemmende og enstemmig udtalelse fra Rådet -

TRUFFET FØLGENDE AFGØRELSE:

Artikel 1

Interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Moldova på den anden side om handel og handelsanliggender samt protokollen og erklæringerne godkendes herved på Det Europæiske Kul- og Stålfællesskabs og Det Europæiske Atomenergifællesskabs vegne.

Disse tekster er knyttet til denne afgørelse (1).

Artikel 2

Formanden for Kommissionen foranstalter på Det Europæiske Kul- og Stålfællesskabs og Det Europæiske Atomenergifællesskabs vegne den i interimsaftalens artikel 35 omhandlede notifikation.

Udfærdiget i Bruxelles, den 12. marts 1996.

På Kommissionens vegne

Hans VAN DEN BROEK

Medlem af Kommissionen

(1) EFT nr. L 40 af 17. 2. 1996, s. 11 og 40.
KOMMISSIONENS BESLUTNING af 25. marts 1996 om anden ændring af beslutning 95/296/EF om beskyttelsesforanstaltninger mod klassisk svinepest i Tyskland (Tekst af betydning for EØS) (96/238/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 10, stk. 4, og

ud fra følgende betragtninger:

Som følge af udbrud af klassisk svinepest i forskellige dele af Tyskland vedtog Kommissionen beslutning 95/296/EF af 26. juli 1995 om beskyttelsesforanstaltninger mod klassisk svinepest i Tyskland og om ophævelse af beslutning 94/462/EF (3), ændret ved beslutning 96/141/EF (4);

ved nævnte beslutning blev der fastsat betingelser for kontrollen med flytning af tamsvin med oprindelse i nærmere angivne områder i Niedersachsen;

der har ikke været indberettet noget udbrud af klassisk svinepest i Niedersachsen siden den 20. november 1995;

visse foranstaltninger til kontrol med flytning, som blev indført for tamsvin med oprindelse i de nævnte områder, kan ophæves i betragtning af den forbedrede sundhedstilstand;

der er blevet bekræftet klassisk svinepest hos vildsvin i nogle områder i Brandenburg;

der bør indføres visse foranstaltninger til kontrol med flytning i de ramte områder;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I til beslutning 95/296/EF affattes således:

»BILAG I

- I Mecklenburg-Vorpommern, Kreis: Parchim, Mecklenburg-Strelitz, Bad Doberan, Güstrow, Müritz, Demmin, Ostvorpommern, Nordvorpommern, Stadtkreise Greifswald, Stralsund og Rostock

- I Brandenburg, Kreis: Ostprignitz-Ruppin og Prigniz

- Enhver Kreis, hvor der forekommer et nyt udbrud uden for de ovennævnte områder. De foranstaltninger, der omhandles i artikel 1, stk. 2, og artikel 2, gælder i 60 døgn efter det seneste udbrud i den pågældende Kreis. Tyskland underretter medlemsstaterne og Kommissionen om foranstaltninger, der indføres eller ophæves.«

Artikel 2

Denne beslutning er rettet til medlemsstaterne.

Udfærdiget i Bruxelles, den 25. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 29.

(2) EFT nr. L 62 af 15. 3. 1993, s. 49.

(3) EFT nr. L 182 af 2. 8. 1995, s. 33.

(4) EFT nr. L 32 af 10. 2. 1996, s. 36.
RÅDETS AFGØRELSE af 19. marts 1996 om beskikkelse af et medlem af Regionsudvalget (96/230/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at en plads som medlem af ovennævnte udvalg er ledig, efter at Peter Radunski er trådt tilbage, hvilket Rådet blev underrettet om den 4. marts 1996;

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Gerd Wartenberg beskikkes som medlem af Regionsudvalget som efterfølger for Peter Radunski for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 19. marts 1996.

På Rådets vegne

W. LUCHETTI

Formand

(1) EFT nr. L 31 af 4. 2. 1994, s. 29.
KOMMISSIONENS BESLUTNING af 14. marts 1996 om opstilling af en liste over godkendte akvakulturbrug i Danmark (Tekst af betydning for EØS) (96/233/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 6, og

ud fra følgende betragtninger:

Medlemsstaterne kan for akvakulturbrug i en ikke-godkendt zone opnå status som godkendt akvakulturbrug, der er fri for infektiøs hæmatopoietisk nekrose (IHN) og egtvedsyge (VHS);

ved Kommissionens beslutning 94/864/EF (3) og 95/336/EF (4) har Danmark for en række akvakulturbrug allerede opnået status som godkendt akvakulturbrug, der er fri for IHN og VHS;

Danmark har ved brev af 18. oktober 1995 forelagt Kommissionen begrundelse for meddelelse af status som godkendt akvakulturbrug i en ikke-godkendt zone for så vidt angår VHS til et akvakulturbrug samt de nationale bestemmelser, der skal opfyldes til bevarelse af status;

Kommissionen og medlemsstaterne har gennemgået det dokumentationsmateriale, som Danmark har forelagt for dette akvakulturbrug;

af gennemgangen fremgår det, at akvakulturbruget opfylder alle kravene i artikel 6 i direktiv 91/67/EØF;

akvakulturbruget kan derfor indrømmes status som godkendt akvakulturbrug i en ikke-godkendt zone;

det er nødvendigt at styrke de bestemmelser der tidligere er vedtaget vedrørende dambrug i Danmark;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

De akvakulturbrug, der er opført i bilaget, anerkendes som godkendte akvakulturbrug med hensyn til IHN og VHS i en zone, som ikke er godkendt med hensyn til VHS.

Artikel 2

Beslutning 95/336/EF ophæves.

Artikel 3

Denne beslutning er rettet til medlemsstaterne.

Udfærdiget i Bruxelles, den 14. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 243 af 11. 10. 1995, s. 1.

(3) EFT nr. L 352 af 31. 12. 1994, s. 74.

(4) EFT nr. L 195 af 18. 8. 1995, s. 26.

BILAG

Akvakulturbrug i Danmark, som er godkendt med hensyn til IHN og VHS

1. Værum Mølle Dambrug

DK-8900 Randers

2. Trehøje Klækkeri

DK-8766 Nr. Snede

3. Hallesøhus Dambrug

DK-8766 Nr. Snede

4. Løvet Dambrug

DK-8654 Bryrup

5. Hallesø Dambrug

DK-8766 Nr. Snede

6. Sillerupvæld Dambrug

DK-7470 Karup

7. Skade Dambrug

DK-8765 Klovborg

8. Vork Dambrug

DK-6040 Egtved

9. Egebæk Dambrug

DK-6880 Tarm

10. Søstremosegård

DK-4400 Kalundborg
RÅDETS AFGØRELSE af 19. marts 1996 om beskikkelse af to suppleanter til Regionsudvalget (96/231/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at to pladser som suppleanter til ovennævnte udvalg er blevet ledige, efter at Angelo Romano og Thomas Mirow er trådt tilbage, hvilket Rådet blev underrettet om henholdsvis den 12. februar og den 11. marts 1996;

under henvisning til indstillingerne fra henholdsvis den italienske og den tyske regering -

TRUFFET FØLGENDE AFGØRELSE:

Eneste artikel

1. Silvano Moffa beskikkes som suppleant til Regionsudvalget som efterfølger for Angelo Romano for den resterende del af dennes mandatperiode, dvs. indtil den 25. januar 1998.

2. Knut Nevermann beskikkes som suppleant til Regionsudvalget som efterfølger for Thomas Mirow for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 19. marts 1996.

På Rådets vegne

W. LUCHETTI

Formand

(1) EFT nr. L 31 af 4. 2. 1994, s. 29.
KOMMISSIONENS BESLUTNING af 8. marts 1996 om godkendelse af det af Danmark forelagte program vedrørende egtvedsyge for bestemte geografiske zoner (Kun den danske udgave er autentisk) (Tekst af betydning for EØS) (96/221/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 10, stk. 2, og

ud fra følgende betragtninger:

Medlemsstaterne kan forelægge Kommissionen et program, der blandt andet gør det muligt, at en eller flere dele af deres område opnår status som godkendt zone, der er fri for bestemte fiskesygdomme;

Danmark har ved brev af 22. maj 1995 forelagt et program vedrørende egtvedsyge (SHV) for bestemte afvandingsområder;

i programmet beskrives de geografiske zoner, de foranstaltninger, som de offentlige myndigheder skal træffe, de procedurer, som laboratorierne skal følge, omfanget af den pågældende sygdom og bekæmpelsesforanstaltningerne i tilfælde af påvisning af sygdommen;

det har ved gennemgang af programmet vist sig, at det er i overensstemmelse med bestemmelserne i artikel 10 i direktiv 91/67/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det af Danmark forelagte program for kontrol med egtvedsyge i de i bilaget anførte geografiske zoner godkendes.

Artikel 2

Danmark sætter de nødvendige love og administrative bestemmelser i kraft for at overholde det i artikel 1 omhandlede program.

Artikel 3

Denne beslutning er rettet til Kongeriget Danmark.

Udfærdiget i Bruxelles, den 8. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 243 af 11. 10. 1995, s. 1.

BILAG

AFVANDINGSOMRÅDER

Fiskebæk Å

Gudenåen

Halkær Å

Storåen

Århus Å
KOMMISSIONENS BESLUTNING af 7. marts 1996 om ændring af Kommissionens beslutning 93/436/EØF om særlige betingelser for import af fiskerivarer med oprindelse i Chile (Tekst af betydning for EØS) (96/220/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved akten vedrørende Østrigs, Finlands og Sveriges tiltrædelse, særlig artikel 11, stk. 5, og

ud fra følgende betragtninger:

Listen over de virksomheder og fabriksfartøjer, der er godkendt af Chile til import af fiskerivarer til EF blev fastsat ved Kommissionens beslutning 93/436/EØF (2), senest ændret ved beslutning 96/31/EF (3); denne liste kan ændres, når den chilenske kompetente myndighed har fremsendt en ny liste;

den chilenske kompetente myndighed har fremsendt en ny liste over 137 virksomheder og 21 fabriksfartøjer;

det er nødvendigt at ændre listen over godkendte virksomheder og fabriksfartøjer i overensstemmelse hermed;

de i denne beslutning fastsatte foranstaltninger er fastsat i overensstemmelse med den procedure, der blev indført ved Kommissionens beslutning 90/13/EØF (4) -

VEDTAGET FØLGENDE BESLUTNING:

Artikel 1

Bilag B til beslutning 93/436/EØF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 15.

(2) EFT nr. L 202 af 12. 8. 1993, s. 31.

(3) EFT nr. L 9 af 12. 1. 1996, s. 6.

(4) EFT nr. L 8 af 11. 1. 1990, s. 70.

BILAG

»BILAG B

LISTE OVER GODKENDTE VIRKSOMHEDER OG FABRIKSFARTØJER

I. Virksomheder

>TABELPOSITION>

II. Fabriksfartøjer

>TABELPOSITION>
RÅDETS AFGØRELSE af 26. februar 1996 om indgåelse af aftalen om videnskabeligt og teknologisk samarbejde mellem Det Europæiske Fællesskab og Canada (96/219/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 M i sammenhæng med artikel 228, stk. 2, første punktum, og artikel 228, stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Det Europæiske Fællesskab og Canada arbejder med bestemte forskningsprogrammer på områder af fælles interesse;

på grundlag af tidligere erfaringer med rammeaftalen om handelsmæssigt og økonomisk samarbejde mellem De Europæiske Fællesskaber og Canada (3) har begge parter udtrykt ønske om at etablere en mere formel ramme for gennemførelsen af det teknisk-videnskabelige samarbejde;

ved afgørelse af 19. april 1993 bemyndigede Rådet Kommissionen til at føre forhandlinger om en aftale om videnskabeligt og teknologisk samarbejde mellem Det Europæiske Fællesskab og Canada;

ved afgørelse af 15. juni 1995 bemyndigede Rådet Kommissionen til at undertegne aftalen på Det Europæiske Fællesskabs vegne;

aftalen blev undertegnet den 17. juni 1995;

aftalen om videnskabeligt og teknologisk samarbejde mellem det Europæiske Fællesskab og Canada bør godkendes -

TRUFFET FØLGENDE AFGØRELSE:

Artikel 1

Aftalen om videnskabeligt og teknologisk samarbejde mellem Det Europæiske Fællesskab og Canada godkendes hermed.

Teksten til aftalen er knyttet til denne afgørelse.

Artikel 2

Formanden for Rådet giver på Fælleskabets vegne den i aftalens artikel 12 nævnte notifikation.

Udfærdiget i Bruxelles, den 26. februar 1996.

På Rådets vegne

S. AGNELLI

Formand

(1) EFT nr. C 317 af 28. 11. 1995, s. 7.

(2) EFT nr. C 17 af 22. 1. 1996.

(3) EFT nr. L 260 af 24. 8. 1976, s. 2.
KOMMISSIONENS BESLUTNING af 8. marts 1996 om anden ændring af beslutning 93/74/EØF om Danmarks status med hensyn til infektiøs hæmatopoietisk nekrose og egtvedsyge (Tekst af betydning for EØS) (96/218/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 5, og

ud fra følgende betragtninger:

Danmark blev ved Kommissionens beslutning 93/74/EØF (3) anerkendt for fisks vedkommende som godkendt fastlandszone og godkendt kystzone i henseende til infektiøs hæmatopoietisk nekrose (NHI) og delvis som godkendt fastlandszone og godkendt kystzone i henseende til egtvedsyge (SVH);

Danmark har ved brev af 22. maj 1995 givet Kommissionen relevante begrundelser for at udvide den godkendte zone i henseende til egtvedsyge;

efter gennemgang af disse begrundelser kan den godkendte zone i henseende til egtvedsyge udvides til at omfatte afvandingsområdet Ørum Å;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 93/74/EØF indsættes »Ørum Å« i første kolonne.

Artikel 2

Denne beslutning er rettet til medlemsstaterne.

Udfærdiget i Bruxelles, den 8. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 243 af 11. 10. 1995, s. 1.

(3) EFT nr. L 27 af 4. 2. 1993, s. 35.
RÅDETS AFGØRELSE af 22. december 1995 om midlertidig anvendelse af to aftaler i form af godkendte protokollater mellem Det Europæiske Fællesskab og Den Socialistiske Republik Vietnam om ændring af aftalen mellem Det Europæiske Økonomiske Fællesskab og Den Socialistiske Republik Vietnam om handel med tekstilvarer og beklædningsgenstande (96/207/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om to aftaler i form af godkendte protokollater om ændring af den eksisterende bilaterale aftale om handel med tekstilvarer og beklædningsgenstande mellem Det Europæiske Økonomiske Fællesskab og Den Socialistiske Republik Vietnam, som blev paraferet den 15. december 1992 og ændret ved aftale i form af brevveksling paraferet den 20. december 1994;

disse bilaterale aftaler, paraferet den 11. november 1993 og den 1. august 1995, bør anvendes på et midlertidigt grundlag i afventning af afslutningen af de procedurer, der er nødvendige for indgåelsen heraf, dog under forudsætning af, at også Den Socialistiske Republik Vietnam anvender aftalen midlertidigt -

TRUFFET FØLGENDE AFGØRELSE:

Eneste artikel

Aftalerne i form af godkendte protokollater mellem Det Europæiske Fællesskab og Den Socialistiske Republik Vietnam om ændring af aftalen om handel med tekstilvarer og beklædningsgenstande mellem Det Europæiske Økonomiske Fællesskab og Den Socialistiske Republik Vietnam anvendes på et midlertidigt grundlag i afventning af afslutningen af de procedurer, der er nødvendige for indgåelsen heraf, dog under forudsætning af, at også Den Socialistiske Republik Vietnam anvender aftalen midlertidigt.

Teksten til disse aftaler i form af godkendte protokollater er knyttet som bilag til denne afgørelse.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand